पेट्रोलियम क्षेत्र की तस्वीर कुछ धुंधली है. प्रदर्शन के मानकों के लिहाज से देखा जाए तो इसमें सुधार बेहद कम ही हुआ है. तेल और गैस के उत्पादन में वृद्धि नहीं हुई है. यहां प्रति हजार वर्ग किलोमीटर पर 20 कुओं की खोज की गहनता, दुनिया में सबसे कम है. नई खोज लाइसेंसिंग नीति (एनईएलपी 10) ने अभी तक उजाले की किरण नहीं देखी है. कंपनियां अब भी नौकरशाही के हाथों हो रही देरी और अडंग़ेबाजी की शिकायत करती हैं. वितरण और आपूर्ति ढांचे के सुधार में भी बेहद कम निवेश हुआ है. सिर्फ एक उल्लेखनीय सफलता नजर आई है और वह भी निचले क्षेत्र में. सरकार ने तेल की अंतरराष्ट्रीय कीमतों में गिरावट का अच्छा इस्तेमाल सब्सिडियों में कटौती करने और परिवहन ईंधनों (डीजल तथा पेट्रोल) की कीमतों को नियंत्रण मुक्त करने में किया है.